**Balatonakarattya Község Önkormányzat**

**Polgármester**

Az előterjesztés törvényességi

szempontból megfelelő.

Balatonakarattya, 2015. december 07.

Polgár Beatrix

jegyző

**E L Ő T E R J E S Z T É S**

Balatonakarattya Község Önkormányzat Képviselő-testületének

2015. december 9-ei rendkívüli ülésére.

**Tárgy: Óvodavezető megbízása.**

**Előterjesztő: Matolcsy Gyöngyi - polgármester**

**Előkészítette:** **Molnár Róbert – vezető tanácsos**

**Tisztelt Képviselő-testület!**

Balatonakarattya Község Önkormányzat Képviselő-testülete az 58/2015. (V.20.) önkormányzati határozatában döntött, hogy 2015. szeptember 1-től önállóan kívánja működtetni a településen található, korábban a balatonkenesei Kipp-Kopp Óvoda és Bölcsőde tagintézményeként működő köznevelési intézményt.

Az intézmény élére a Képviselő-testület 99/2015. (VIII.27.) határozatával Pulai Istvánnét nevezte ki.

Pulai Istvánné intézményvezető jelezte, hogy az intézményvezetői feladatok ellátásával összefüggő többletfeladatok után szeretné, ha illetményvezetői pótlékát megemelné a Képviselő-testület

A pótlék mértékét a 2011. évi CXC. törvény a nemzeti köznevelésről határozza meg. A jelenlegi 40%-os mértékű pótlék összege 68.573 Ft. A jogszabály az intézményvezetői pótlék mértékét az illetményalap 40%-80% terjedő mértékben határozza meg.

Költségnövekmények az egyes emelésekre:

|  |  |  |  |
| --- | --- | --- | --- |
| **Pótlék mértéke** | **Emelés összege** | **Emelt pótlék havi összege** | **Éves költségnövekmény** |
| 60% | 34.287 Ft | 102.860 Ft | 522.534 Ft |
| 80% | 68.573 Ft | 137.147 Ft | 1.045.053 Ft |

Kérem a Tisztelt Képviselő-testületet, előterjesztésem vitassa meg!

 Matolcsy Gyöngyi

 polgármester

*Határozati javaslat:*

 **/2015.(…….)önkormányzati határozat**

A vezetői pótlék: a nemzeti köznevelésről szóló 2001. évi CXC. törvény 8. mellékletében meghatározott szabályok alapján az intézményvezetői pótlékra vonatkozó illetményalap ……..-a, ami jelenleg …………… Ft.

Határidő**:** azonnal

Felelős:Matolcsy Gyöngyi polgármester